TV7 JERUUSALEMMA UUDISED
Eetris on Jeruusalemma Uudised. Tere õhtust!
USA president Trump saabus 22.05 Jeruusalemma
pärast visiiti Saudi Araabia pealinna Riyadhi.
Ta kohtus seal mitmete islamimaade juhtidega
ning soovis peokõnes,
et kõik mõõdukad riigid ühineksid võitluses terrorismi vastu.
Ta rõhutas eriliselt ohtu, mida kujutab Iraan
globaalse terrorismi toetamises ja rahastamises.
Kõik riigid peaksid tema sõnul ühinema ka vastupanus
Iraani tuumarelvapürgimustele.
Trump mainis ka Süüria valitsuse osa riigis toimunud veresaunades
ning mõistis karmilt hukka
ka usulise tagakiusu kristlaste ja juutide vastu erinevates maades.
Samuti Trump mainis oma eesmärki edendada rahukõnelusi
Iisraeli ja Palestiina omavalitsuse vahel.
Saudi Araabia tegutses aktiivselt juba 2002. a vahendusalgatuses,
mille järgi Palestiina loodaks 1967. a sõja eelsetesse piiridesse
pealinnaga Ida-Jeruusalemmas.
Algatuse realiseerudes tunnustaks Araabia Liiga Iisraeli riiki
ja sõlmiks temaga diplomaatilised suhted.
Palestiinlased aga ei taha Iisraeli riigina tunnustada
ja tahavad, et enamik eri maades elavatest palestiina põgenikest
koliksid tagasi Iisraeli.
Iisrael aga ei nõustu kunagi Jeruusalemma jagama.
Nii imestatakse Iisraelis põhjendatult,
miks on Trumpi avaldus tekitanud optimismi, sh Saudi Araabias.
Esimese ametisoleva presidendina USA ajaloos
käis Trump juba saabumispäeval Jeruusalemmas kahes olulises kohas.
Lahkumispäeval külastas ta ka Yad Vashemi Holokaustimuuseumi.
Pärast tervitustseremooniaid,
kus Trump kohtus ka oma Iisraeli kolleegi Reuven Rivlini
ja peaminister Netanyahuga,
külastas ta kristlastele tähtsat Püha Haua kirikut, palvetas seal
ja läks seejärel otse Nutumüürile.
Tema järel käisid müüri ääres palvetamas
kõik presidendi lähikondlased ja tema lähedased.
Trumpil oli peas traditsiooniline kipa.
Ta järgis ka teist traditsiooni ja pani Nutumüüri kiviprakku palvesoovi.
Sama tegi kunagi ka tema eelkäija Barack Obama,
kes oli küll toona alles presidendikandidaat.
Juba enne oma esimest välisreisi mainis Valge Maja pressiesindaja,
et president pole veel valmis kolima saatkonda Tel Avivist Jeruusalemma.
See oli siiski üks tema valimiskampaania põhiteemasid
ning ta oli tekitanud Iisraelis lootust,
et lõpuks otsustab USA president
järgida Kongressis juba 1995. a vastu võetud seadust.
Selle järgi peab saatkond asuma Jeruusalemmas,
mis on Iisraeli pealinn. Seadus määratleb sedagi,
et USA tunnustaks sellega Jeruusalemma
Iisraeli jagamatuks pealinnaks.
Islami- ja araabiamaad on sellele kardinaalselt vastu,
kuna see tähendaks, et Jeruusalemma idaosa
ei saaks kunagi olla võimaliku Palestiina riigi pealinn.
Enne volikirjade üleandmist Iisraeli presidendile Rivlinile
käis USA suursaadik David Friedman esmalt Nutumüüril palvetamas.
Nii väljendas temagi toetust saatkonna kolimisele Jeruusalemma,
kuigi sellisel ebaametlikul moel.
USA ÜRO suursaadik Nikki Haley ütles kristlikule meediakanalile CBN
ja seda väga avameelselt, et Nutumüür on Iisraeli osa.
"Nii oleme sellest alati aru saanud ja saame ka edaspidi."
Üks teine Trumpi valitsuse ametnik mainis aga Iisraeli läbirääkijale:
"Nutumüür asub okupeeritud Läänekaldal
ja see pole teie territoorium."
Nii on president Trumpi valitsuse lähimad nõunikudki eriarvamusel,
kuidas ajalooraamatuid lugeda tuleks.
Trumpi visiidi ajal
olevat erinevad palestiinlaste rühmitused kõvasti märatsenud.
Seda eriti jõuliselt esmaspäeval, 22. mail,
kui president käis Jeruusalemma vanalinnas ja Nutumüüril.
Märatsejad tahtsid väljendada vastuseisu
sellele ebaametlikule väljendusele,
millega USA otsekui tunnustanuks Nutumüüri Iisraeli osaks.
Palestiinlaste nägemuse järgi otsustas ÜRO allorgan UNESCO
juba mullu, et juutidel pole kunagi, mitte ühelgi ajalooetapil
olnud mingit ajaloolist, usulist, kultuurilist või arheoloogilist seost
ei kogu maa ega ka Jeruusalemmaga.
Nüüd on Donald Trump nende sõnul põlastanud islami ajalugu
ja UNESCO resolutsioone.
Palestiinlased kuulutasid Trumpi visiidipäeva Raevu päevaks.
Ungari välisminister Peter Szeijjarto
külastas peaminister Netanyahu kutsel Iisraeli.
Lisaks peaministriametile on Netanyahu ka Iisraeli välisminister.
"Budapestis tuntakse Iisraeli suhtes tugevat sümpaatiat
ning kaitseme Iisraeli õigusi
igasuguse EL-is esineva ja süveneva antisemitismi vastu,"
ütles välisminister Szeijjarto. Mitmel eri põhjusel
esineb nii ÜROs kui EL-is tänagi tugevat Iisraeli-vastasust,
millele ei suudeta alati tingimata põhjustki leida.
Ungari on aga viimastel aastatel EL-ile jõuliselt survet avaldanud
Iisraeli-suhete parandamiseks.
Ungari välisministri visiidi põhjuseks olid muuhulgas ettevalmistused
peaminister Netanyahu Ungari-visiidiks 18.-19. juulil.
Rumeenia, mis NSVL-i valitsuse ajal asus nn raudeesriide taga
ja tegi koostööd natsidega, võttis vastu seaduse,
mille järgi Rumeenia lubab maksta holokaustiohvritele kompensatsiooni
nende kunagi kogetud õuduste eest.
"Kuigi seadus on pigem sümboolne žest,
tunnistab see samas meie panust natside liitlastena
juudi rahvale tehtud kohutavas ebaõigluses,"
ütles mainitud seaduse autor Silviu Vexler oma kõnes.
Kompensatsioon hõlmab kõiki pääsenuid, kes viidi getodesse
ja sealt edasi koonduslaagreisse,
surmamarsist pääsenuid, sunnitööle saadetuid, põgenikke,
rahvuslikel põhjustel vangi sattunuid ja kõiki, kes sunniti kodudest loobuma.
Natside tagakiusu ohvriks sattus toona ca 400 000 juuti,
ehk ligi pool Rumeenia toonasest juudi rahvastikust.
See on tänaseks kõik. Palvetage Jeruusalema eest!
Jääge TV7 kanalile!
Tõlge: Monika Jaaguri
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.